KURZUS: Vállalati pénzügyek

MODUL: V. modul: Az operatív gazdálkodás területei

14. lecke: Az optimális készletszint meghatározása

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át A vállalati pénzügyek alapjai című jegyzet 108-114. oldalhoz tartozó tananyagot.
Ebben a leckében készletekkel kapcsolatos pénzügyi kérdéseket tárgyaljuk. Egyszerű modell segítségével bemutatjuk az optimális készletnagyság meghatározásának fontosságát és a készletnagyságra ható tényezőket.
A leckéhez tartozó fogalmak, összefüggések
készletek költség-haszon elemzés rendelési költségek készlettartási költségek készlethiányból fakadó költségek optimális készletnagyság gazdaságos rendelési mennyiség biztonsági készletnagyság
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Olvassa el alaposan a jegyzet 9.2.1. pontját! Gondolja végig a készletek fontosságát a vállalati gazdálkodás szempontjából! Olvassa el figyelmesen a jegyzet 9.2.2. pontját! Jegyezze meg az optimális készletnagyság meghatározása során figyelembe vett költségeket! Tanulmányozza a 9.3. ábrát! Jegyezze meg a gazdaságos rendelési mennyiség modelljének feltételezéseit! Tanulmányozza 9.4. ábrát, amely a készletnagyság időbeli változását szemlélteti! Tanulmányozza a gazdaságos rendelési mennyiség és az éves teljes készletezés költség meghatározását, a 9.2 és a 9.1 képleteket! Tanulmányozza a 9.5. ábrát és hasonlítsa össze azt a 9.4. ábrával! Jegyezze meg a különbséget! Kövesse végig figyelmesen a 9.1. példát! (A számításokat önállóan is végezze el!) Olvassa el figyelmesen a jegyzet 9.2.3. pontját! Jegyezze meg a biztonsági készletnagyság fontosságáról írtakat és az optimalizálás szempontjait! Olvassa el figyelmesen a jegyzet 9.2.4. pontját és gondolja végig a készletnagyságra ható tényezőket!
Követelmények
A leckét akkor sikerült megfelelően elsajátítania, ha Ön képes
indokolni a készletek fontosságát leírni az optimális készletnagyság meghatározását és számítási feladatban meghatározni a készletezés költségeit, kiszámítani a gazdaságos rendelési mennyiséget felsorolni a biztonsági készlet tartásának fontossági jellemzőit és megadni, hogy milyen bizonytalanságokat kell a konkrét nagyság megadásakor figyelembe venni röviden bemutatni jellemzői alapján a készletnagyságra ható (egyéb) tényezőket.
Alkalmazott jelölések
O = egyszeri rendelési költség C = egységnyi készlet időszaki tartási költsége TC = éves összes készletezési költség D = termék iránti szükséglet Q = rendelésenként beszerzésre kerülő mennyiség Q/2 = átlagkészlet D/Q = évi rendelések száma Q* = optimális rendelési mennyiség ( Q ∗ = 2⋅O⋅D C )

| Bemutató feladat
Egy építőipari kivitelező kft. a G anyagból 10 ezer kg-ot használ majd fel 2018-ban (ebből az anyagból nincs szükség biztonsági készletre). A szállítóval rendelésenként 40 ezer forintos rendelési költségben állapodott meg (ez megegyezik a 2017. évi költséggel), az anyag fajlagos készlettartási költsége 5.000 forint. A Kft. 2017-ben havonta rendelt.
Milyen mértékű megtakarítást lehetne elérni akkor, ha a szállító nem ragaszkodna havi egyszeri szállításhoz?
A költségek alakulása 2017-ben
A rendelés tételnagysága Q= 10 000 12 =833 kg
A rendelés feladási költsége O⋅ D Q =40 000⋅ 10 000 833 =480 192 Ft
A készlettartás költsége C⋅ Q 2 =5000⋅ 833 2 =2 082 500 Ft
Éves összes készletezési költség 2017-ben T C 2017 =480192+2082500=2562692 Ft
A költségek alakulása 2018-ban
A rendelések száma optimális esetben D Q ∗ = 10 000 400 =25 alkalom
A rendelés feladási költsége optimális esetben O⋅ D Q ∗ =40 000⋅ 10 000 400 =1 000 000 Ft
A készlettartás költsége optimális esetben C⋅ Q ∗ 2 =5000⋅ 400 2 =1 000 000 Ft
Éves összes készletezési költség 2018-ban T C 2018 =1 000 000+1 000 000=2 000 000 Ft
2018-ban 562692 Ft-tal alacsonyabb volt a készletezési költség 2017-hez képest.

| Önellenőrző kérdések
1. Válassza ki a helyes állításokat!
| A készletek teszik lehetővé a termelés és az értékesítés közötti időbeli, térbeli különbségek áthidalását.
| A készletek nem teszik lehetővé a termelés és az értékesítés közötti időbeli, térbeli különbségek áthidalását.
| A készletek teszik lehetővé a termelés és az értékesítés közötti pénzbeli különbségek áthidalását.
2. Az alábbi költségek közül válassza ki azokat, amelyek az optimális készletnagyság meghatározásával kapcsolatosak!
| általános üzemi költségek
| készlethiányból adódó költségek
| állandó költségek
| készlettartási költségek
| rendelési költségek
| változó költségek
3. Az alábbi képletek közül válassza ki az optimális (gazdaságos) rendelési mennyiség meghatározásának képletét!
| Q ∗ (E O Q)= 2⋅C⋅O D
| Q ∗ (E O Q)= 2⋅O⋅D C
| Q ∗ (E O Q)= O⋅D 2⋅C
4. Az alábbi állítások közül válassza ki helyeset!
| Az optimális készletnagyság meghatározásakor figyelmen kívül hagytuk a termékek iránti szükséglet változásából és a szállítási idő miatti kockázatokat.
| Az optimális készletnagyság meghatározásakor figyelembe vettük a termékek iránti szükséglet változásából és a szállítási idő miatti kockázatokat.
| Az optimális készletnagyság meghatározásakor figyelmen kívül hagytuk a termékek iránti szükséglet változásából és a szállítási idő miatti költségeket.
5. Egy kft. a "G" anyagból 6250 kg-ot használ majd fel a következő évben (ebből az anyagból nincs szükség biztonsági készletre). A szállítóval rendelésenként 1000 forintos rendelési költségben állapodott meg (ami megegyezik a folyó évi költséggel), az anyag fajlagos készlettartási költsége 5000 forint. A kft. a folyó évben havonta rendelt.
5/1. Hány alkalommal kell rendelni az anyagból a következő évben annak érdekében, hogy a kft. optimalizálja készletezési költségeit? Jelölje be a helyes értéket!
| 50 alkalommal
| 75 alkalommal
| 100 alkalommal
| 125 alkalommal
5/2. Mekkora lenne a készletezés összes költsége, ha a szállító nem ragaszkodna havi egyszeri szállításhoz? Jelölje be a helyes értéket!
| 250000 forint
| 1500000 forint
| 1000000 forint
| 500000 forint