KURZUS: Vállalati pénzügyek

MODUL: IV. modul: A vállalati tőkeszerkezet és osztalékpolitika

10. lecke: A vállalati tőkeszerkezet és a Modigliani-Miller-tételek

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át A vállalati pénzügyek alapjai című jegyzet 89-99. oldalhoz tartozó tananyagot.
Ebben a leckében a vállalati tőkeszerkezet kérdésével foglalkozunk. Bemutatjuk a tőkeáttétel hatását a vállalati működés eredményességére. Ismertetjük a vállalati tőkeszerkezettel kapcsolatos elméleteket és az optimális tőkeszerkezet kialakítását befolyásoló tényezőket.
A leckéhez tartozó fogalmak, összefüggések
tőkeáttétel működési tőkeáttétel pénzügyi tőkeáttétel kombinált tőkeáttétel vállalat piaci értéke adósság piaci értéke saját tőke piaci értéke vállalat átlagos tőkeköltsége átlagos tőkeköltség és tőkeszerkezet alakulása a nettó jövedelem megközelítés szerint tőkeszerkezet és tőkeköltség kapcsolata a nettó működési jövedelem megközelítés szerint tőkeköltség és tőkeszerkezet összefüggése a hagyományos megközelítés szerint Modigliani és Miller I. tétele Modigliani és Miller II. tétele adóelőny módosított MM I. tétel módosított MM II. tétel optimális tőkeszerkezet
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Olvassa el figyelmesen a jegyzet 7.4.1. pontját! Értelmezze a működési és pénzügyi tőkeáttétel tartalmát! Jegyezze meg a kombinált tőkeáttétel meghatározását! Tanulmányozza a 7.6., 7.7. és 7.8. példákat! Tanulmányozza alaposan a jegyzet 7.4.2. pontjának a vállalati tőkeszerkezettel kapcsolatos elméletek feltétel rendszerét! Jegyezze meg a vállalat átlagos tőkeköltség számítás 7.7 képlet szerinti számítási metódusát! Olvassa el a jegyzet 7.4.2. pontjának a nettó jövedelem, a nettó működési jövedelem és a hagyományos megközelítés szerint tőkeszerkezet-elméleteit! Tanulmányozza a 7.1., 7.2. és 7.3. ábrákat! Olvassa el a jegyzet 7.5. pontjának a tökéletes tőkepiacra vonatkozó részét és jegyezze meg annak alapjellemzőit! Olvassa el figyelmesen a jegyzet 7.5.1. pontját, tanulmányozza alaposan a Modigliani és Miller I. tételének bizonyítását! Olvassa el figyelmesen a jegyzet 7.5.2. pontját! Jegyezze meg a saját tőke hozamának meghatározását, a 7.8 képletet! Olvassa el figyelmesen a jegyzet 7.5.3. pontját, tanulmányozza alaposan Modigliani és Miller módosított tételeinek magyarázatát (7.9 és 7.10 képletek)! Olvassa el a jegyzet 7.6. pontját! A 7.4. ábra segítségével gondolja végig, hogy meddig érdemes növelnie egy vállalatnak az adósság állományát?
Követelmények
A leckét akkor sikerült megfelelően elsajátítania, ha Ön képes
meghatározni a működési tőkeáttétel fogalmát és adott példában a számítás eredményét tudja értelmezni, meghatározni a pénzügyi tőkeáttétel fogalmát és adott példában a számítás eredményét tudja értelmezni, meghatározni a kombinált tőkeáttétel fogalmát és adott példában a számítás eredményét tudja értelmezni, megadni azokat a feltételeket, amelyek között a vállalati tőkeszerkezetre vonatkozó elméletek érvényesek, meghatározni jellemzőjük alapján a nettó jövedelem, a nettó működési jövedelem és a hagyományos megközelítés szerinti tőkeszerkezet-elméleteket, felsorolni a tökéletes tőkepiac alapjellemzőit, kifejteni a Modigliani és Miller I. tételét, ismertetni Modigliani és Miller II. tételét, megfogalmazni a módosított MM tételeket, meghatározni, hogy mikor optimális egy vállalat tőkeszerkezete.

| Önellenőrző kérdések
1. Válassza ki a helyes állítást!
| A működési tőkeáttétel azt fejezi ki, hogy az értékesítési forgalom (árbevétel) egy százalékos változása hatására hány százalékkal változik az EBIT.
| A működési tőkeáttétel azt fejezi ki, hogy az értékesítési forgalom (árbevétel) egy százalékos változása hatására hány százalékkal változik a ROE mutató.
| A működési tőkeáttétel azt fejezi ki, hogy az értékesítési forgalom (árbevétel) egy százalékos változása hatására hány százalékkal változik a D/P.
2. Válassza ki a helytelen állításokat!
| A nettó jövedelem megközelítés szerint az adósság költsége és a saját tőke költsége is függ a vállalat tőkeszerkezetétől, mindkettő változik, attól függően, hogy mekkora adóssággal finanszírozza a vállalat működését.
| A nettó jövedelem megközelítés szerint az adósság költsége és a saját tőke költsége is független a vállalat tőkeszerkezetétől, mindkettő változatlan, függetlenül attól, hogy mekkora adóssággal finanszírozza a vállalat működését.
| A nettó jövedelem megközelítés szerint az adósság költsége és a saját tőke költsége is függ a vállalat tőkeszerkezetétől, ezért mindkettő állandó nagyságú, függetlenül attól, hogy mekkora adóssággal finanszírozza a vállalat működését.
3. Válassza ki a helyes állítást!
| Modigliani és Miller I. tétele szerint egy olyan gazdaságban, ahol nincsenek adók, tranzakciós költségek és egyéb piaci tökéletlenségre utaló jelenségek, a tőkeszerkezet nem befolyásolja a vállalat piaci értékét.
| Modigliani és Miller I. tétele szerint egy olyan gazdaságban, ahol vannak adók, tranzakciós költségek és egyéb piaci tökéletlenségre utaló jelenségek, a tőkeszerkezet nem befolyásolja a vállalat piaci értékét.
| Modigliani és Miller I. tétele szerint egy olyan gazdaságban, ahol nincsenek adók, tranzakciós költségek és egyéb piaci tökéletlenségre utaló jelenségek, a tőkeszerkezet befolyásolja a vállalat piaci értékét.
4. Válassza ki a helyes állítást!
| A módosított MM I. tétel szerint a tőkeáttételes vállalat értéke a hitellel történő finanszírozásból származó adóelőny (adómegtakarítás) jelenértékével kisebb a csak saját tőkével működő vállalat értékénél.
| A módosított MM I. tétel szerint a tőkeáttétel nélküli vállalat értéke a hitellel történő finanszírozásból származó adóelőny (adómegtakarítás) jelenértékével nagyobb a csak saját tőkével működő vállalat értékénél.
| A módosított MM I. tétel szerint a tőkeáttételes vállalat értéke a hitellel történő finanszírozásból származó adóelőny (adómegtakarítás) jelenértékével nagyobb a csak saját tőkével működő vállalat értékénél.
5. Válassza ki a helytelen állításokat!
| Az optimális tőkeszerkezet meghatározásakor a pénzügyi nehézségek költségének jelenértékét vesszük figyelembe.
| Az optimális tőkeszerkezet meghatározásakor a pénzügyi nehézségek költségének jövőértékét vesszük figyelembe.
| Az optimális tőkeszerkezet meghatározásakor a pénzügyi nehézségek költségének annuitását vesszük figyelembe.