KURZUS: Vállalati pénzügyek

MODUL: I. modul: A vállalatok pénzügyi döntései és következményei. A vállalati gazdálkodás alapvető összefüggései

1. lecke: A vállalat és pénzügyei

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át A vállalati pénzügyek alapjai című jegyzet 9-14. oldalhoz tartozó tananyagot.
Ebben a leckében bemutatjuk a vállalatok pénzügy-gazdasági döntéseit. Áttekintjük a vállalatok pénzügyi folyamatait és ezek összefüggéseit. Foglalkozunk a hazai profittermelő vállalkozások alapvető jellegzetességeivel. A részvénytársasági formában működő üzleti vállalkozások a legösszetettebb társulási formák (szervezeti rendszer, döntési mechanizmusok, érdekviszonyok szempontjából), ezért kiemelten foglalkozunk ennek a vállalkozási formának pénzügyi funkciójával és döntési folyamatával. Átgondoljuk a vállalkozások és a pénzügyi piacok közötti pénzáramlásokat, a pénzügyi vezetési rendszerét és pénzügy-gazdasági céljait.
A leckéhez tartozó fogalmak, összefüggések
tőke és pénz materiális, immateriális formális és informális vagyon befektetett eszközök és forgóeszközök működési, befektetési és finanszírozási döntések törzstőke és alaptőke részvények és azok típusai stratégiai és operatív pénzügyi döntések a vállalat és a pénzügyi piacok közötti pénzáramlások Board of directors CEO CFO treasurer controller a menedzselési, a döntéshozói és az ellenőrzési feladatok ellátása vállalkozási formánként pénzügyi vezetők és feladataik pénzügyi döntések hatása a részvényesek vagyonára
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Olvassa el figyelmesen az 1.1. pont szövegét! Jegyezze meg a vállalati tőkeszerzés két alapvető forrását, a vállalati eszközök különféle csoportjait, a jogi személyiségű gazdasági társasági formákat! Olvassa el figyelmesen az 1.2. pont szövegét! Jegyezze meg a vállalati pénzügyi döntések típusait, figyeljen az egyes típusok elhatárolására! (1.1. ábra) Gondolja végig és jegyezze meg a vállalat és a pénzügyi piacok közötti pénzáramlásokat! (1.2. ábra) Olvassa el figyelmesen a 1.3 pont szövegét! Jegyezze meg a board of directors, a CEO, a CFO fogalmát! Tanulmányozza figyelmesen a 1.3. ábrát és jegyezze meg a vállalati pénzügyi vezetők közötti munkamegosztás rendszerét, az egyes pénzügyi vezetők felelősségi körét! Olvassa el figyelmesen a 1.4. pont szövegét! Jegyezze meg a vállalati fő célt és a lehetséges részcélokat! Tanulmányozza figyelmesen a 1.4. ábrát és jegyezze meg hogyan hatnak pénzügyi vezetés döntései a részvényesek vagyonára!
Követelmények
A leckét akkor sikerült megfelelően elsajátítania, ha Ön képes
megkülönböztetni a materiális és immateriális (formális és nem formális) vagyonkomponenseket, meghatározni a befektetett és forgóeszközök közötti különbséget, felsorolni a vállalati pénzügyi döntések típusait, indokolni tudja az elhatárolást, átlátja a vállalat és a pénzügyi piacok közötti kapcsolatokat; részletezni a vállalkozások és a pénzügyi piacok közötti pénzáramlásokat; meghatározni a board of directors, a CEO, a CFO fogalmakat; bemutatni a vállalati pénzügyi vezetők közötti munkamegosztás rendszerét, az egyes pénzügyi vezetők felelősségi körét; bemutatni a pénzügyi döntéseknek a részvényesek vagyonára gyakorolt hatását.

| Önellenőrző kérdések
1. Jelölje meg az alábbi állítások közül melyik igaz, melyik hamis!
A vállalkozás vagyona materiális és immateriális komponensekből áll. |
A vállalati eszközök, a működés időtartamának hosszától függően lehetnek készpénz és értékpapírok. |
A vállalati eszközök, a működés időtartamának hosszától függően lehetnek befektetett eszközök és forgóeszközök. |
2. Írja az üres mezőbe a helyes válasz betűjelét! "A forgóeszközök a vállalkozási tevékenységet." a) egy évnél hosszabb b) egy évnél rövidebb ideig szolgálják c) pontosan 12 hónapig
3. Jelölje be a helyes választ! Magyarországon a jogi személyiségű gazdasági társasági formák közül a leggyakoribb:
| a korlátolt felelősségű társaság (kft.) és a részvénytársaság (rt.).
| az egyéni vállalkozás és a betéti társaság (bt.).
| a részvénytársaság (rt.) és a nonprofit kft.
| a betéti társaság (bt.) és a korlátolt felelősségű társaság (kft.).
4. Jelölje be a helyes állítást!
| Egy termelőüzem létrehozása beruházási döntésnek minősül, a kivitelezéshez szükséges pénzügyi források biztosítását nevezzük finanszírozási döntésnek.
| Egy termelőüzem létrehozása befektetési döntésnek minősül, a kivitelezéshez szükséges pénzügyi források biztosítását nevezzük befektetési döntésnek.
| Egy termelőüzem létrehozása finanszírozási döntésnek minősül, a kivitelezéshez szükséges pénzügyi források biztosítását nevezzük befektetési döntésnek.
5. Az alábbi ábra a vállalat és a pénzügyi piacok közötti pénzáramlást mutatja. A pénzáramlásokat szemléltető nyilak betűjeléhez (A-F) adja meg azok helyes jelentését (a-f)! A B C D E F a) Visszatartott pénzáramlás újra befektetése vállalati eszközökbe b) A vállalati eszközök működtetése pénzáramlást hoz létre c) Vállalati értékpapír kibocsátásával (pl. kötvény) pénz áramlik a vállalathoz d) Adózás (pénzáramlás az állam felé) e) A pénzügyi piacokról származó pénzt a vállalat befekteti (pl. gépek, berendezések vásárlása vagy készletek beszerzése) f) Pénzáramlás a befektetőkhöz (osztalék és kamat)
6. Jelölje meg a vállalatok egyes pénzügyi vezetőinek felelősségi körét!
6/1. Pénzügyi vezető (CFO)
| Vállalati pénzügyi politika
| Pénzügyi tervezés
| Pénzgazdálkodás
| Tőkefinanszírozás
| Banki kapcsolatok
| Pénzügyi kimutatások, beszámolók
| Könyvelés
| Adózás
6/2. Kincstárnok (Treasurer)
| Vállalati pénzügyi politika
| Pénzügyi tervezés
| Pénzgazdálkodás
| Tőkefinanszírozás
| Banki kapcsolatok
| Pénzügyi kimutatások, beszámolók
| Könyvelés
| Adózás
6/3. Számvevő - kontroller (Controller)
| Vállalati pénzügyi politika
| Pénzügyi tervezés
| Pénzgazdálkodás
| Tőkefinanszírozás
| Banki kapcsolatok
| Pénzügyi kimutatások, beszámolók
| Könyvelés
| Adózás
7. Az alábbiak közül melyek számítanak a pénzügyi vezetés részcéljainak? Jelölje meg a helyes részcélokat!
| a piaci részesedés csökkentése
| helytállás a piaci versenyben
| a költségek maximalizálása
| a nyereség maximalizálása
| a bevétel növelése
| a fizetőképesség megőrzése