KURZUS: Vállalati pénzügyek

MODUL: V. modul: Az operatív gazdálkodás területei

12. lecke Költséggazdálkodás

| Tanulási útmutató
A lecke eredményes feldolgozásához, a megadott követelmények teljesítéséhez azt javasoljuk, hogy figyelmesen olvassa át A vállalati gazdálkodás alapjai című könyv 9. fejezetéhez tartozó tananyagot.
Ebben a leckében megismerik a vállalatok operatív gazdálkodásával kapcsolatos tudnivalókat. Bemutatjuk a költségek csoportosítását gazdasági tartalmuk alapján, valamint a termelés kiterjesztése szerint és ismertetjük a profit és a cash alapú fedezeti analízist.
A képletgyűjtemény 9. oldalának ismeretanyaga vonatkozik erre a fejezetre (NSR=TR, ÜTE=EBIT).
A leckéhez tartozó fogalmak, összefüggések
a stock jellegű költségek a flow jellegű költségek a változó költségek az állandó költségek ÁKFN struktúra a fedezeti analízis profit és cash alapú változata kritikus mennyiség fedezeti árbevétel
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Tanulmányozza át a 9.1. pontban leírtakat! Jegyezzen meg példákat a stock és a flow jellegű költségekre! Olvassa el figyelmesen a 9.3. pontot, gondolja végig az állandó és a változó költségek jelentését, tartalmát! Jegyezze meg az ÁKFN struktúra lényegét és jelentőségét. Értelmezze a 9.2 és 9.3 ábrákat, gondolja át a fedezeti pont, a veszteségzóna, a nyereségzóna jelentését. Jegyezze meg a kritikus termelési volumen és a fedezeti árbevétel tartalmát! Gondosan számolja végig a 9.4 fejezet példáját. Értelmezze a 9.4 ábrát, különös tekintettel a likviditási pontra. Gondosan számolja végig a 9.5 fejezet mintapéldáját! Jegyezze meg, a veszteséges működés elkerüléséhez szükséges kritikus mennyiség (Qf) és fedezeti árbevétel (TRf) kiszámításának menetét! Tanulja meg a fizetésképtelenség elkerüléséhez szükséges kritikus mennyiség (Qf*) és fedezeti árbevétel (TRf*) kiszámításának menetét! Olvassa el a 9.5.1.2. fejezetet és tanulmányozza a biztonsági koefficiens meghatározásának menetét!
Követelmények
A leckét akkor sikerült megfelelően elsajátítania, ha Ön képes
jellemzői alapján besorolni stock/flow illetve állandó/változó költségeket, az egytermékes fedezeti analízis készítésére, önállóan kiszámítani a profi alapú fedezeti analízis esetén a kritikus mennyiséget és a fedezeti árbevételt, önállóan kiszámítani a cash alapú fedezeti analízis esetén a kritikus mennyiséget és a fedezeti árbevételt, önállóan meghatározni a biztonsági koefficiens értékét.

| Bemutató feladat
| Egy társaság egyik üzeméről az alábbi adatok állnak rendelkezésre:
| Állandó költségek (FC): 40 millió forint, amelyből a terv szerinti értékcsökkenési leírás (NCF) 10 millió forint Változó költségek (vc): 6 000 forint/m2 Éves működési nyereség (EBIT): 10 millió forint Termelési volumen (Q): 50 000 m2
| a) A termék értékesítési ára: 8 000 forint/m2.
| Helytelen állítás. EBIT=TR-TC=TR-(VC+FC)=pxQ-(vcxQ+FC) ebből p-t kifejezve p=(EBIT+vcxQ+FC)/Q=(10 000 000 + 6 000 x 50 000 + 40 000 000)/50 000 =7 000 Ft/m2
| b) A termék fajlagos fedezete 1 000 Ft/m2
| Helyes állítás. f=p-vc=7 000 - 6 000 = 1 000 Ft/m2
| c) A kritikus termelési volumen profit alapon: 40 000 m2.
| Helyes állítás. Qf=FC/f=40 000 000/1 000= 40 000 m2
| d) 280 millió forint árbevétel esetén kerüli el a cég a működési veszteséget.
| Helyes állítás. TRf=pxQf=7 000 x 40 000 = 280 000 000 Ft
| e) 30 000 m2 terméket kell gyártani és 210 millió forintot készpénzben kell fizetni a vevőnek annak érdekében, hogy a társaság fizetőképes maradjon.
| Helyes állítás. Qf*=(FC-NCF)/f=(40 000 000- 10 000 000) /1000 = 30 000 m2 TRf*=p x Qf*= 7 000 *30 000 = 210 000 000 Ft
| f) 20%-kal csökkenhet termelés a működési veszteség felmerüléséig.
| Helyes állítás. Biztonsági koefficiens = (Q-Qf)/Q=(50 000 - 40 000) / 50 000 = 0,2

| Önellenőrző kérdések
1. Válassza ki a helyes állítást!
| A likviditási ponthoz tartozó kritikus termelési volumen és fedezeti árbevétel a működési veszteség elkerüléséhez szükséges termelési mennyiséget és árbevételt jelenti.
| A fedezeti ponthoz tartozó kritikus termelési volumen és fedezeti árbevétel a fizetésképtelenség elkerüléséhez szükséges termelési mennyiséget és árbevételt jelenti.
| A likviditási ponthoz tartozó kritikus termelési volumen és fedezeti árbevétel a fizetésképtelenség elkerüléséhez szükséges termelési mennyiséget és árbevételt jelenti.
2. Válassza ki a hamis állítást!
| Az állandó költségekkel akkor is jelentkeznek a cég működése során, amikor szünetel a termelés.
| A stock jellegű költségek rövid időszakra vonatkoznak, egy adott évben merülnek fel.
| A flow jellegű költségek rövid időszakra vonatkoznak, egy adott évben merülnek fel.
3. Válassza ki a helyes állítást!
| A fedezeti ponthoz tartozó kritikus termelési volumen és fedezeti árbevétel a fizetésképtelenség elkerüléséhez szükséges termelési mennyiséget és árbevételt jelenti.
| A fedezeti ponthoz tartozó kritikus termelési volumen és fedezeti árbevétel a működési veszteség elkerüléséhez szükséges termelési mennyiséget és árbevételt jelenti.
| A likviditási ponthoz tartozó kritikus termelési volumen és fedezeti árbevétel a működési veszteség elkerüléséhez szükséges termelési mennyiséget és árbevételt jelenti.
4. Az SM cég egyik kapcsolt vállalkozásáról az alábbi adatok állnak rendelkezésre: Állandó költségek: 45 millió forint, amelyből az amortizáció 9 millió forint Változó költségek: 4 000 forint/darab Éves működési nyereség: 45 millió forint Termelési volumen: 60 000 darab
4/1. Számolja ki a termék értékesítési árát! Jelölje be a helyes választ!
| 5250 forint/darab
| 5000 forint/darab
| 4750 forint/darab
| 5500 forint/darab
4/2. Mekkora a kritikus termelési volumen profit alapon? Jelölje be a helyes választ!
| 36000 darab
| 30000 darab
| 45000 darab
| 60000 darab
4/3. Mekkora a fedezeti árbevétel cash alapon? Jelölje be a helyes választ!
| 228 millió forint
| 165 millió forint
| 132 millió forint
| 180 millió forint