KURZUS: Vállalati pénzügyek

MODUL: V. modul: Az operatív gazdálkodás területei

13. lecke: A forgótőke jelentősége és finanszírozása

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át A vállalati pénzügyek alapjai című jegyzet 104-107. oldalhoz és A vállalati gazdálkodás alapjai című könyv 11. és 12. fejezetéhez tartozó tananyagot.
A tananyag korábbi leckéiben a vállalatok hosszú távú pénzügyi döntéseivel foglalkoztuk, igyekeztünk tisztázni ezen döntések elméleti hátterét. A rövid távú pénzügyi döntések hasonlóan fontosak a vállalati eredményesség szempontjából, és azt is szem előtt kell tartanunk, hogy a hosszú és rövid távú döntések hatnak egymásra, kölcsönhatások rendszeréről van szó.
A rövid távú pénzügyi döntéseket általában két fő területre szokás bontani: 1. forgóeszközök, 2. rövid lejáratú (egy évnél rövidebb futamidejű) források.
A forgótőke gazdálkodás (forgótőke menedzsment) a forgóeszközök és a rövid lejáratú források kezelését foglalja magába és az alábbi kérdésekre kell megoldást találni: Mennyit fektessen a vállalat forgóeszközökbe? Milyen arányban finanszírozzák a forgóeszközöket rövid lejáratú forrásokból vagy tartós forrásokból? Mennyit fektessenek a forgóeszközök különböző elemeibe (pl. készletek, vevőállomány, rövid lejáratú értékpapír stb.)? Milyen forrásokat és milyen összetételben vegyenek igénybe?
A képletgyűjtemény 11. és 32-33. oldalának ismeretanyaga vonatkozik erre a fejezetre.
A leckéhez tartozó fogalmak, összefüggések
forgóeszközök, forgótőke készletek vevőállomány működési ciklus, pénz ciklus illeszkedési elv finanszírozási stratégiák fordulatszám és forgási idő
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Olvassa el figyelmesen a jegyzet 9.1. pontját! A 9.1. ábra segítségével gondolja végig a vállalat működési ciklusát! Jegyezze meg a konzervatív és szigorú forgótőke politika közötti különbséget! A 9.2. ábra alapján értelmezze a forgóeszköz finanszírozás költségeit, az optimális CA/TA kialakításának összetevőit! Gondolja végig az illeszkedési el jelentését, tartalmát és az erre épülő forgóeszköz finanszírozási stratégiákat! Olvassa el azt, hogy hogyan lehet mérni a forgóeszköz-gazdálkodás hatékonyságát!
Követelmények
A leckét akkor sikerült megfelelően elsajátítania, ha Ön képes
felrajzolni és jellemezni a vállalat működési ciklusát megkülönböztetni a konzervatív és szigorú forgótőke politikát meghatározni a vállalat optimális forgóeszköz szintjét meghatározni a különböző forgóeszköz arányok kockázat-hozam összefüggéseit az illeszkedési elv alapján kialakított finanszírozási stratégiák meghatározására.

| Bemutató feladat
Egy Rt. 2017. évi forgótőke gazdálkodásának elemzéséhez ismerjük az alábbi adatokat (millió HUF):
Értékesítés nettó árbevétele: | É N Á = 350 000
Forgóeszközök átlagos állománya: | F ¯ =55 000
Vásárolt készletek (áru+anyag) átlagos állománya | F ¯ A =15 000
Saját termelésű készletek átlagos állománya: | F ¯ B =5 000
Vevői kinnlevőségek átlagos állománya: | F ¯ C =25 000
A pénzeszközök átlagos állománya: | F ¯ D =5 000
Anyagjellegű ráfordítások értéke: | 300 000
Rövid lejáratú kötelezettségek átlagos nagysága: | R L K ¯ =40 000
ebből szállítói tartozások átlagos nagysága: | F ¯ S Z =25 000
A napban meghatározott értékeket mindig felfelé, egész számra kerekítse!
Forgótőke
Forgótőke=Forgóeszközök átlagos állománya - Rövid lejáratú kötelezettségek átlagos állománya 55 000 - 40 000 = 15 000 millió Ft a saját forrással finanszírozott forgóeszközök értéke
Fordulatszám
f= É N Á F ¯ = 350 000 55 000 =6,36
A forgóeszközök 6,36-szor térülnek meg az árbevételből.
Vásárolt készletek raktározási ideje
f i A = F ¯ A ⋅365 É N Á = 15 000⋅365 350 000 =16 nap
A vállalat 16 napig raktározta készleteit.
Megmunkálási idő
f i B = F ¯ B ⋅365 É N Á = 5 000⋅365 350 000 =6 nap
A gyártási idő 6 nap volt a vállalatnál.
Vevői követelések behajtási ideje
f i C = F ¯ C ⋅365 É N Á = 25 000⋅365 350 000 =27 nap
A vevői követeléseit 27 nap alatt hajtotta be a cég.
Pénzeszközök lekötési ideje
f i D = F ¯ D ⋅365 É N Á = 5 000⋅365 350 000 =6 nap
A pénzeszközök lekötési ideje 6 napot tett ki.
Forgási idő
f i = f i A + f i B + f i C + f i D =16+6+27+6=55 nap
Egy megtérülési folyamat 55 napig tartott.
Szállítói tartozások rendezési ideje
f i S Z = F ¯ S Z ⋅365 anyagjellegű ráfordítások = 25 000⋅365 300 000 =31 nap
A vállalat 31 nap alatt rendezte a szállítói tartozásait.
Finanszírozási idő
Finanszírozási idő = f i A + f i B + f i C − f i S Z =16+6+27−31=18 nap
18 napra elegendő likvid forgótőke szükséges a vállalat zavartalan működéséhez.
Vevő finanszírozza a szállítót elv érvényesül, amennyiben f i C < f i S Z .
A vizsgált vállalat esetében: 27 nap < 31 nap, azaz a vevői követeléseket 4 nappal korábban hajtja be, mint a szállítói tartozásait rendezni kellene.

| Önellenőrző kérdések
1. Egészítse ki a mondatot a megfelelő válasz betűjelével! Alapvetően és forgótőke politikát különböztetünk meg. a) konzervatív b) változó c) szilárd d) szigorú
2. A forgóeszköz/összes eszköz arányok kapcsán felmerülő költségeket milyen két nagy csoportba lehet sorolni? Jelölje meg a helyes válaszokat!
| likviditás fenntartásával kapcsolatos költségek
| forgóeszköz bruttó ára
| forgóeszköz-hányadra eső adóteher
| likviditás hiányából adódó költségek
3. Az alábbiak közül melyik állítás igaz?
| Az optimális forgóeszköz/összes eszköz arány minden ágazatban ugyanakkora.
| A forgóeszköz arányok befolyásolják a vállalatok hozam-kockázat szintjeit.
| Az optimális forgóeszköz/összes eszköz arány ágazatonként eltérő.
| A forgóeszköz arányok nem befolyásolják a vállalatok hozam-kockázat szintjeit.
4. A felsoroltak közül válassza ki a három lehetséges forgóeszköz finanszírozási stratégiát!
| belső megtérülés
| agresszív
| semleges - megengedő
| szolid
| működési ciklus elvű
| konzervatív
5. Ismeri az alábbi két társaság gazdálkodására vonatkozó éves adatokat:
Kiválasztott gazdálkodási ráták (nap) | Mindtech Kft. | Novum Kft.
Raktározási idő | 61 | 56
Megmunkálási idő | 115 | 67
Vevői követelések behajtási ideje | 80 | 39
Pénzeszközök lekötési ideje | 50 | 39
Forgási idő (nap) | 306 | 201
Szállítói tartozások rendezési ideje (nap) | 98 | 46
Finanszírozási idő (nap) | 158 | 116
Válassza ki a helytelen állítást az alábbiak közül!
| A Mindtech Kft. rövidebb ideig készíti el a késztermékeket, mint a Novum Kft.
| A Mindtech Kft. raktározási ideje kedvezőtlenebb a Novum Kft. raktározási idejéhez képest.
| A Mindtech Kft. később kapja meg a vevőitől ellenértéket, mint a Novum Kft.
| Mind a Mindtech Kft., mind pedig a Novum Kft. a vevői követelések behajtásából tudja fizetni a szállítói tartozásokat.
6. Ismeri a TETRA társaság alábbi éves adatait:
Eredménykimutatás (ezer HUF)
Értékesítés nettó árbevétele | 9 000 000
Anyagjellegű ráfordítások | 7 000 000
Értékcsökkenési leírás | 300 000
Adózott eredmény | 450 000
Mérleg szerinti eredmény | 50 000
Mérlegtételek átlaga (ezer HUF)
Tárgyi eszközök | 1 800 000 | Saját tőke | 1 600 000
Forgóeszközök | 2 900 000 | Hosszú lejáratú kötelezettség | 500 000
Anyag és áruk | 1 200 000 | Rövid lejáratú kötelezettség | 2 600 000
Saját termelésű készletek | 200 000 | Szállítói tartozások | 400 000
Vevői követelések | 400 000 |  |
Pénzeszközök | 250 000 |  |
Összes eszköz | 5 000 000 | Összes forrás | 5 000 000
Az alábbi táblázatban a cellák kitöltésével számolja ki a TETRA társaság gazdálkodására vonatkozó mutatószámokat a fenti kimutatás megfelelő adatainak alkalmazásával! Felfelé, egész számra kerekítse az értékeket!
Kiválasztott gazdálkodási ráták | TETRA
Raktározási idő (nap) |
Megmunkálási idő (nap) |
Vevői követelések behajtási ideje (nap) |
Pénzeszközök lekötési ideje (nap) |
Forgási idő (nap) |
7. A cég értékesítési részlege az alábbi éves adatokat bocsátotta rendelkezésre:
Nettó értékesítési árbevétel | 120 millió forint
Forgóeszközök átlagos állománya | 48,077 millió forint
A vásárolt készletek raktározási ideje | 46 nap
A vevői kinnlevőségek átlagos állománya | 12,329 millió forint
A pénzeszközök lekötési ideje | 33 nap
Rövid lejáratú kötelezettségek átlagos állománya | 24,672 millió forint
ebből szállítói tartozások átlagos állománya | 2,164 millió forint
Anyagjellegű ráfordítások | 15 millió forint
Szállítói tartozások rendezési ideje | 10 nap
Az alábbiak közül melyik állítás igaz?
| Az összes forgóeszköz fordulatszáma 2.
| Az összes forgóeszköz, kerekítve 2,5-szer térül meg az értékesítés árbevételéből.
| A vásárolt készletet 46 nap múlva újra felhasználják.
| 140 napos a megtérülési idő.
| A vásárolt készletet átlagosan 46 nap múlva használják fel a gyártásban.
| A szállítói tartozások rendezési ideje, kerekítve 53 nap.
| A cég a vevői követeléseket átlagosan, kerekítve, 38 nap alatt hajtja be.
| A saját termelésű készletekből átlagosan 30 nap alatt lesz késztermék.
| A cég a vevői követelésekből tudja finanszírozni a szállítói tartozásait.
| 61 napra elegendő likvid tőke szükséges a cég zökkenőmentes működéséhez.