KURZUS: Vállalati pénzügyek

MODUL: V. modul: Az operatív gazdálkodás területei

15. lecke: A vevőkkel szembeni követelések kezelése

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át A vállalati pénzügyek alapjai című jegyzet 114-117. oldalhoz tartozó tananyagot.
Ebben a leckében a vevőkkel szembeni követelések kezelését tekintjük át. A vevőállomány kezelés pénzügyi szempontból hitelmenedzsmentnek tekinthető, ezért különösen fontos szerepet játszik a vállalati finanszírozásban.
A leckéhez tartozó fogalmak, összefüggések
vevők, vevőállomány készpénzfizetés előre történő fizetés teljesítés utáni fizetés hitelmenedzsment fizetési határidő árengedmény árengedmény időtartama optimális hitelállomány (vevőállomány)
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Olvassa el figyelmesen a jegyzet 9.3.1. pontját! Jegyezze meg a fizetés típusokat! Gondolja végig, hogy a vevőállomány kezelés miért tekinthető hitelmenedzsmentnek! Olvassa el a jegyzet 9.3.2. pontját! Tanulmányozza figyelmesen a fizetési feltételek elemeit és a fizetési határidőt befolyásoló tényezőket! Olvassa el figyelmesen a jegyzet 9.3.3. pontját és tanulmányozza a 9.6. ábrát! Gondolja végig az optimális vevőállomány, hitelnagyság (a vállalati hitelnyújtás) kialakításának költségtényezőit, azok változásának hatását az összes hitelezéssel kapcsolatos költségre!
Követelmények
A leckét akkor sikerült megfelelően elsajátítania, ha Ön képes
felsorolni a fizetési típusokat a hitelmenedzsment alapvető kérdéseit megfogalmazni felsorolni a fizetési feltételek elemeit ismertetni az optimális hitelnagyság meghatározását, a figyelembe veendő költségelemeket.

| Önellenőrző kérdések
1. Az alábbiak közül válassza ki a helyes állítást!
| Előre történő fizetés esetén a vevő utólag (teljesítés után) fizeti ki a termék vagy szolgáltatás ellenértékét.
| Előre történő fizetés esetén a vevő előre (teljesítés előtt) kifizeti a termék vagy szolgáltatás ellenértékét.
| Előre történő fizetés esetén a szállító előre (teljesítés előtt) kifizeti a termék vagy szolgáltatás ellenértékét.
2. Az alábbiak közül válassza ki a helytelen állításokat!
| Teljesítés utáni fizetés esetében a vevő (kereskedelmi) hitelt nyújt termék szállítójának vagy a szolgáltatást nyújtójának.
| Teljesítés utáni fizetés esetében a szállító (kereskedelmi) hitelt nyújt termék vevőjének vagy a szolgáltatást igénybevevőnek.
| Teljesítés utáni fizetés esetében az állam (kereskedelmi) hitelt nyújt termék szállítójának vagy a szolgáltatást nyújtójának.
3. Az alábbiak közül válassza ki a helyes állítást!
| A fizetési feltételek általában három elemet tartalmaznak: a) a fizetési határidőt, b) az árengedmény mértékét, c) a társasági adó mértékét.
| A fizetési feltételek általában három elemet tartalmaznak: a) a fizetési helyét, b) az árengedmény mértékét, c) a behajtó cég nevét.
| A fizetési feltételek általában három elemet tartalmaznak: a) a fizetési határidőt, b) az árengedmény mértékét, c) az árengedmény időtartamát.
4. Az alábbiak közül válassza ki a helytelen állításokat!
| Árengedmény időtartama azt jelenti, hogy a szállító vállalat x% árengedményt ad, a számla kiállítását követő y napon belüli fizetésre.
| Árengedmény időtartama azt jelenti, hogy a szállító vállalat x% árengedményt kap, a számla kiállítását követő y napon túli fizetésre.
| Árengedmény időtartama azt jelenti, hogy a vásárló vállalat x% árengedményt ad, a számla kiállítását követő y napon belüli fizetésre.
5. Az alábbiak közül válassza ki a helyes állítást!
| A vállalati hitelnyújtás akkor optimális, amikor a hitelben történő értékesítés növekedéséből származó bevétel-növekedés kisebb a vevőállományba történő befektetés költség-növekedésénél.
| A vállalati hitelnyújtás akkor optimális, amikor a hitelben történő értékesítés növekedéséből származó bevétel-növekedés nagyobb a vevőállományba történő befektetés költség-növekedésénél.
| A vállalati hitelnyújtás akkor optimális, amikor a hitelben történő értékesítés növekedéséből származó bevétel-növekedés egyenlő a vevőállományba történő befektetés költség-növekedésével.