KURZUS: Vállalati pénzügyek

MODUL: III. modul: Értékpapírok, kockázat és hozam

7. lecke: Kockázat és hozam

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át A vállalati pénzügyek alapjai című jegyzet 69-74. oldalhoz tartozó tananyagot.
Az előző leckékben a pénzügyek egy nagyon fontos elméleti tényezőjével ismerkedtünk meg részletesen, a pénz időértékével. A modern pénzügyek másik kulcs tényezője a bizonytalanság, illetve annak meghatározása, számszerűsítése és lehetőség szerinti csökkenté-se elfogadható szintre, a kockázat meghatározása és kezelése. A pénzügyi döntések során nem lehet teljesen elkerülni a kockázatokat, a döntések alapja a kockázatok meghatározása és a kockázatvállalás mértékének megállapítása. A pénzügyi piacokon a kockázat vállalásáért kompenzációra lehet számítani. A befektetőknek és a vállalatvezetőknek különböző kockázatú és hozamú lehetőségek közül kell kiválasztani a legmegfelelőbbet.
A leckéhez tartozó fogalmak, összefüggések
kockázati prémium hozam várható értéke hozam szórásnégyzete és szórása befektetői magatartás kockázatkerülő befektetői magatartás kockázatkedvelő befektetői magatartás kockázat-elutasító befektetői magatartás
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Olvassa el a jegyzet 6.1. pontját és tanulmányozza a 6.1. táblázatot! Olvassa el a jegyzet 6.2. pontját! Jegyezze meg, hogy a pénzügyi eszközök lehetséges hozamai alapján számítható a várható (átlagos) hozam, a kockázatot a várható hozamnak a tényleges hozamoktól való eltérésével azonosítjuk és a szórásnégyzet, szórás, relatív szórás mutatókkal számszerűsítjük! Olvassa el a jegyzet 6.3. pontját és jegyezze meg az egyes befektetői magatartástípusokat! Tanulmányozza a 6.1. és 6.2. ábrákat!
Követelmények
A leckét akkor sikerült megfelelően elsajátítania, ha Ön képes
meghatározni a kockázati prémium fogalmát számítani megadott adatok alapján az egyes pénzügyi befektetések várható hozamát számszerűsíteni megadott adatok alapján az egyes pénzügyi eszközök kockázatát (szórásnégyzet, szórás és relatív szórás számításával) példa alapján meghatározni a befektetők kockázathoz fűződő viszonyát a pénz hasznosság függvénye alapján röviden jellemezni az egyes befektetői magatartástípusokat.

| Önellenőrző kérdések
1. Jelölje meg az alábbi állítások közül melyik hamis!
| A bizonytalanabb, kockázatos befektetésekért alacsonyabb hozam, ún. kockázati prémium jár.
| Egy pénzügyi befektetés hozamának várható értéke a legmagasabb hozamoknak a valószínűségeikkel súlyozott számtani átlaga.
| Minél nagyobb a szórás, annál változatosabbak a befektetés hozamai, annál kisebb a befektetés kockázata.
2. Válassza ki a helyes megállapításokat!
| A kockázat annak a valószínűsége, hogy egy befektetés tényleges hozama el fog térni a várt hozamtól.
| A kockázat annak a valószínűsége, hogy egy befektetés várható hozama el fog térni a tényleges hozamtól.
| A kockázat annak a valószínűsége, hogy egy befektetés jövőbeni hozama el fog térni a várt hozamtól.
3. Válassza ki a helytelen megállapításokat!
| Ha nulla a szórás, akkor nincs kockázat, a hozamok biztosak.
| Ha a szórás mértéke egy, akkor nincs kockázat, a hozamok biztosak.
| Ha nulla a szórás, akkor alacsony kockázat, a hozamok biztosak.
4. Az alábbi képletek közül válassza ki melyik adja meg a relatív szórás képletét!
| V= r σ
| V= p i ⋅σ r ¯
| V= σ r ¯
| V= σ p i ⋅ r ¯
5. Válassza ki a helytelen megállapításokat!
| A pénz hasznosság függvénye növekvő meredekségű.
| A pénz hasznosság függvénye csökkenő meredekségű.
| A pénz hasznosság függvénye változatlan meredekségű.