KURZUS: Vállalati pénzügyek

MODUL: III. modul: Értékpapírok, kockázat és hozam

Modulzáró kérdéssor

| 1. Számítsa ki a következő feladatot és jelölje meg a helyes eredményt! A 10 év futamidejű, 100.000 forint névértékű kötvényt a kibocsátás utáni 6. évben kívánják megvásárolni. A névleges kamatláb 6%. Az elvárt hozam a vásárlás időpontjában 5%. Mekkora a kötvény árfolyama? (Mennyiért érdemes megvásárolni a kötvényt?)
| 437.651 Ft
| 104.327 Ft
| 99.918 Ft
1 pont
2. Válassza ki a helytelen megállapításokat!
| Az értékpapírok (kötvények, részvények) értéke az értékpapíroktól várható pénzáramlások jövőértékével egyenlő.
| Az értékpapírok (kötvények, részvények) értéke az értékpapíroktól várható pénzáramlások jelenértékével egyenlő.
| Az értékpapírok (kötvények, részvények) értéke az értékpapíroktól várható pénzáramlások összegével egyenlő.
1 pont
3. Számítsa ki a következő feladatot és jelölje meg a helyes eredményt! Három évvel ezelőtt bocsátottak ki egy 5 év futamidejű, 50.000 Ft névértékű kamatos kamatozású kötvényt. A kötvény névleges kamatlába 5%. A kötvénytől elvárt hozam 8%. Mekkora pénzösszeget érdemes adni a kötvényért?
| 54.708,6 Ft
| 45.693,7 Ft
| 58.645,8 Ft
1 pont
4. Válassza ki a helyes megállapításokat!
| A részvény tulajdonosa kétféle pénzáramlásra számíthat: kamatra és a részvény eladásakor az eladási árfolyamra.
| A részvény tulajdonosa kétféle pénzáramlásra számíthat: osztalékra és a részvény eladásakor az eladási árfolyamra.
| A részvény tulajdonosa kétféle pénzáramlásra számíthat: osztalékra és a részvény eladásakor a részvénynévértékére.
1 pont
5. Számítsa ki a következő feladatot és jelölje meg a helyes eredményt! Hány forintért adná el azt a részvényt, amely 500 Ft osztalékot fizetett az előző évben és 3%-os éves osztaléknövekedésre lehet számítani? Az elvárt hozam 5%.
| 25.000 Ft-ért
| 10.000 Ft-ért
| 25.750 Ft-ért
1 pont
6. Válassza ki a helytelen megállapításokat!
| A lineáris korrelációs együttható méri a két befektetés hozam-változása közötti kapcsolat irányát és szorosságát.
| A lineáris korrelációs együttható méri a két befektetés kockázat-változása közötti kapcsolat irányát és szorosságát.
| A lineáris korrelációs együttható méri egy befektetés hozam-változása közötti kapcsolat irányát és szorosságát.
1 pont
7. Az "A" és "B"befektetési lehetőségekről a következőket tudjuk: az "A" befektetés várható hozamrátája 8% és kockázata (szórása) 6%, aránya a portfólióban 35%. A "B" befektetés várható hozamrátája 9%, kockázata (szórása) 4%, aránya a portfólióban 65%. A lineáris korrelációs együttható értéke 0,5.
7/1. Határozza meg az "A" és "B" befektetésekből álló portfólió várható hozamrátáját! Írja be az alábbi mezőbe a helyes értéket két tizedesjegyre kerekítve! % 1 pont
7/2. Határozza meg az "A" és "B" befektetésekből álló portfólió hozamának szórását! Írja be az alábbi mezőbe a helyes értéket két tizedesjegyre kerekítve! % 2 pont
8. Egy vállalat béta értéke 1,4. A kockázatmentes hozamráta 6%, míg a piaci hozamráta 8%. A vállalat jelenleg részvényenként 200 forint osztalékot fizet és a befektetők azt remélik, hogy ez nagyon hosszú időn keresztül évente 3%-kal emelkedni fog. Határozza meg CAPM modellel a részvény várható hozamrátáját! Írja be az alábbi mezőbe a helyes értéket egy tizedesjegy pontossággal! % 2 pont