KURZUS: Vállalati pénzügyek

MODUL: II. modul: Beruházási döntések

3. lecke: A beruházási projektek értékelése

| Tanulási útmutató
A lecke eredményes feldolgozásához, a megadott követelmények elsajátításához olvassa át A vállalati pénzügyek alapjai jegyzet 4. fejezetéhez tartozó tananyagot.
A leckében bemutatjuk a beruházások általános jellemzőit, a beruházások pénzáramlás-becslésére vonatkozó alapelveket. Részletesen tárgyaljuk a beruházási projektek értékelésének kritériumait, a beruházás-gazdaságossági számításokat.
A képletgyűjtemény 14. oldalának ismeretanyaga vonatkozik erre a fejezetre.
A leckéhez tartozó fogalmak, összefüggések
statikus beruházás-gazdaságossági számítások dinamikus beruházás-gazdaságossági számítások megtérülési idő (PB) beruházás átlagos jövedelmezősége (ARR) megtérülés gyakorisága
nettó jelenérték (NPV) belső megtérülési ráta (IRR)
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Olvassa el figyelmesen a 4.1. pontot! Gondolja át a beruházási projekt megvalósulásának indokait, jegyezze meg a beruházási projektek típusait és a beruházási javaslatok alapjellemzőit! Olvassa el figyelmesen a 4.2. fejezetet! Gondolja végig egy beruházási projekt pénzáramának becslését, Tanulmányozza a 4.3 fejezetet! Jegyezze meg a statikus és dinamikus beruházás-gazdaságossági számítások közötti különbséget! Olvassa el figyelmesen a 4.3.1. fejezetet, jegyezze meg a megtérülési idő meghatározásának lényegét! Olvassa el figyelmesen a 4.3.2. fejezeteket! Gondosan számolja át a megadott mintafeladatot! Olvassa el a 4.3.3. fejezetet! Értelmezze a NPV képletét, számolja át a mintafeladatokat! Gondolja végig a nettó jelenérték szabályt! Olvassa el a 4.3.4. fejezetet, jegyezze meg a belső megtérülési ráta fogalmát, gondolja végig a számítás menetét!
Követelmények
A leckét akkor sikerült megfelelően elsajátítania, ha Ön képes
bemutatni a vállalati beruházások általános jellemzőit, felsorolni a beruházások pénzáramlása becslésének alapelveit, meghatározni a megtérülési idő (PBP) lényegét és önállóan számolni, meghatározni az átlagos megtérülés (ARR) lényegét, önállóan számítani, meghatározni a nettó jelenérték (NPV) fogalmát és önállóan számítani, meghatározni a belső megtérülési ráta (IRR) lényegét. önállóan végezni a leckében bemutatott beruházás-gazdaságossági számításokat és önállóan választani beruházási lehetőségek közül.

| Önellenőrző kérdések
1. Válassza ki a helyes választ!
| A megtérülés idő azt mutatja, hogy hány év alatt fizeti vissza a vállalat a felvett hitelt.
| A megtérülési idő a beruházás befejezéséig hátralévő időt mutatja.
| A megtérülés idő azt mutatja, hogy a vállalat hány év alatt kapja vissza a befektetett pénzt, a beruházásból származó pénzáramlásból.
2. Válassza ki a helytelen megállapításokat!
| A megtérülési idő számítása egyszerű.
| A megtérülési idő számítása bonyolult.
| A megtérülési idő figyelembe veszi a pénz aktuális értékét.
| A diszkontált megtérülési idő számításánál a pénzáramlások jelenértékével számolunk.
3. Válassza ki a helyes megállapításokat!
| A nettó jelenérték szabály szerint a negatív nettó jelenértékű beruházásokat nem szabad megvalósítani.
| A nettó jelenérték szabály szerint a pozitív nettó jelenértékű beruházásokat nem szabad megvalósítani.
| A nettó jelenérték szabály szerint csak a pozitív nettó jelenértékű beruházásokat szabad megvalósítani.
4. Válassza ki a helyes megállapításokat!
| Az IRR mutató nem alkalmas beruházási projektek összehasonlítására.
| A belső megtérülési ráta az a hozam, amely mellett a befektetés éppen megtérül.
| A belső megtérülési ráta az a hozam, amely mellett a befektetés éppen nem térül meg.
| A belső megtérülési ráta az a hozam, amely mellett a beruházás nettó jelenértéke nullával egyenlő.
5. Hasonlítsa össze a táblázatban szereplő értékek alapján az "A" és a "B" projekteket a tanult beruházás-gazdaságossági számítások alapján! Az elvárt hozam 5%.
Év | Beruházási projektek
A (millió Ft) | B (millió Ft)
0 | -50 | -50
1 | 20 | 10
2 | 20 | 15
3 | 20 | 20
4 | 20 | 25
Töltse ki az alábbi táblázatot! A végeredményeket egy tizedesjegy pontossággal határozza meg!
ARR (%) |  |
Megtérülési idő (év) |  |
Megtérülés gyakorisága |  |
6. Egy termelő és kereskedő kft. bővítő beruházást tervez. A beruházási projekt kezdeti kiadása 90 millió forint, míg a tervezett működési pénzáram a következő három évben 20, 40 és 60 millió forint. A kft. ágazatában a hasonló kockázató beruházások elvárt hozamrátája 6%-os.
6/1. Mekkora a beruházási projekt nettó jelenértéke? Írja be az alábbi mezőbe a helyes értéket három tizdesjegyig kerekítve! millió forint
6/2. Melyik állítás igaz az alábbiak közül?
| A beruházási projektet érdemes megvalósítani, mert a nettó jelenértéke negatív.
| A beruházási projektet nem érdemes megvalósítani, mert a nettó jelenértéke negatív.
| A beruházási projektet érdemes megvalósítani, mert a nettó jelenértéke pozitív.
| A beruházási projektet nem érdemes megvalósítani, mert a nettó jelenértéke pozitív.