KURZUS: Vállalati pénzügyek

MODUL: IV. modul: A vállalati tőkeszerkezet és osztalékpolitika

11. lecke: Az osztalékpolitika

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át A vállalati pénzügyek alapjai című jegyzet 100-103. oldalhoz tartozó tananyagot.
A vállalatok hosszú távú pénzügyi döntései három nagy csoportba sorolhatók, ezek a döntések azonban szorosan kapcsolódnak egymáshoz, kölcsönösen hatnak egymásra. A beruházási döntések a jövőbeli bevételeket és ráfordításokat határozzák meg, vagyis a vállalkozás eredményét, a tulajdonosoknak fizethető összegeket, az osztalékot. Az osztalékfizetés mértéke a jövőbeli beruházások nagyságát befolyásolja. Ebben a leckében áttekintjük a vállalati pénzügyek osztalékpolitikára vonatkozó alapvető megállapításait.
A leckéhez tartozó fogalmak, összefüggések
osztalék osztalékpolitikát alakító tényezők passzív osztalékpolitika stabil összegű osztalékpolitika állandó osztalékfizetési hányad kompromisszumos osztalékpolitika
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Olvassa el figyelmesen a jegyzet 8.1 pontját! Jegyezze meg a osztalékpolitikát alakító tényezőket! Olvassa el a jegyzet 8.2. pontját! Gondolja végig az egyes osztalékpolitikák kialakítását meghatározó elvárásokat!
Követelmények
A leckét akkor sikerült megfelelően elsajátítania, ha Ön képes
felsorolni a részvénytársaságok osztalékpolitikáját alakító fontosabb tényezőket ismertetni a gyakorlati szempontból meghatározó osztalékfizetési stratégiákat.

| Önellenőrző kérdések
1. Jelölje meg az alábbi állítások közül melyik igaz!
| Az osztalékfizetés hatással van a részvénytársaság likviditási helyzetére.
| A magas osztalékfizetés csökkenti a bizonytalanságot.
| A passzív osztalékpolitika azt a vállalati magatartást jelenti, hogy a vállalatnak mindaddig újra be kell fektetni a nyereséget, amíg a beruházások hozama kisebb a vállalati átlagos elvárt hozamnál.
| A stabil osztalékot biztosító részvényekért hajlandók többet fizetni a befektetők, ezzel csökkenthető a vállalati tőkeköltség.
2. Válassza ki a helytelen állítást!
| A passzív osztalékpolitika azt a vállalati magatartást jelenti, hogy a vállalat mindaddig nem fekteti be a nyereséget, amíg a beruházások hozama magasabb a vállalati átlagos elvárt hozamnál.
| A passzív osztalékpolitika azt a vállalati magatartást jelenti, hogy a vállalatnak mindaddig újra be kell fektetni a nyereséget, amíg a beruházások hozama magasabb a vállalati átlagos elvárt hozamnál.
| A passzív osztalékpolitika azt a vállalati magatartást jelenti, hogy a vállalatnak mindaddig újra be kell fektetni a nyereséget, amíg a beruházások hozama kisebb a vállalati átlagos elvárt hozamnál.
3. Válassza ki a helyes állítást!
| A stabil osztalékot biztosító részvényekért hajlandók többet fizetni a befektetők, ezzel csökkenthető a vállalati tőkeköltség.
| A stabil osztalékot biztosító részvényekért hajlandók többet fizetni a befektetők, ezzel növelhető a vállalati tőkeköltség.
| A stabil osztalékot biztosító részvényekért hajlandók kevesebbet fizetni a befektetők, ezzel csökkenthető a vállalati tőkeköltség.
4. Válassza ki a helyes állítást! Az állandó osztalékfizetési hányad alkalmazásakor a vállalat évente az eredmény meghatározott százalékát fizetik ki osztalékként. Ha a vállalat eredménye évről-évre jelentősen változik, akkor ez az osztaléknagyság erőteljes változását fogja eredményezni. Ez a hatás csökkenthető úgy, hogy...
| évről-évre változtatják osztalékfizetési hányadot.
| csökkenő eredmény esetén nincs osztalékfizetés.
| egy osztalékfizetési intervallumot határoz meg a vállalat.